બ્રિટનમાં યોગાસન શીખવાડનારા નિષ્ણાતો સ્પિરિચ્યુઅલિસ્ટ થેરપિસ્ટ તરીકે ઓળખાય છે. ૧૭૭૨માં અમેરિકામાં પ્રથમ ફિટનેસ મેન્યુઅલ પ્રગટ થયેલો ૧૮૫૦ સુધી આરોગ્ય પ્રાપ્ત કરશે એવું લાગેલું પણ પછી ખબર પડી કે આરોગ્ય માટે વ્યાયામ હોવો જોઇએ. ૧૯૫૦માં યોગ અને મેડિટેશનનું મહત્વ સમજાયું ત્યારે મહર્ષિ મહેશ યોગી ત્યાં પહોંચી ગયા. તેમની પાછળ યોગીઓનો પ્રવાહ વહેતો થયો. પશ્ચિમના દેશોએ તો એલોપથીની ટીકડીની જેમ આસનોને પકડી લીધાં કે પ્રાણાયામને પકડ્યો. પછી મહર્ષિ યોગીની મંત્રદીક્ષા વડે મેડિટેશનને પકડયું. અમેરિકનો યોગાસન અને વ્યાયામ કરવા માંડયા અને ભારતમાં અભિનેત્રી રેખાએ શરીરસૌષ્ઠવ વધારવા ફિટનેસ પ્રોગ્રામ કર્યો તે સમયમાં ભારતમાં ફિટનેસ જાગૃતિ આવી. આપણો યોગ યોગા બની ગયો.